cyanic-selkie/wikianc huggingface dataset:
Finantsdistsipliin
Finantsdistsipliin täpsemalt
Finantsdistsipliin nõuab distsipliini, kannatlikkust ja pikaajalist vaadet. See hõlmab raskete otsuste tegemist kulutuste ja investeeringute osas, finantseesmärkide prioriteetide seadmist ja keskendumist suurele pildile. Distsipliin hõlmab ka finantsriskide teadvustamist ja nende minimeerimiseks vajalike meetmete võtmist, nagu investeeringute hajutamine ja piisava kindlustuskaitse säilitamine.
Veenmise kahe-protsessi teooria
Süvenemise tõenäosuse mudel
Tsentraalses kanalis töödeldakse infot teadlikult, mälus oleva materjaliga seostades ning sisemisi vastuseid genereerides. Tsentraalses mõjustamiskanal – reklaami vastuvõtja psühholoogilised teabetöötlusmehhanismid, mis vahendavad reklaamteates sisalduva informatsiooni vastuvõttu tingimustes, kus üksikasjaliku keskendunud infotöötluse tõenäosus on kõrge. Tsentraalne mõjustamiskanal on rohkem seotud reklaamsõnumi sisu vastuvõtuga ning keskendub argumentidele ja reaalsetele faktidele reklaamitava kohta. Tsentraalses kanali kaudu mõjustamisel, kui teate üksikasjaliku töötlemise tõenäosus tarbija poolt on kõrge, kalduvad kõne all oleva teema või sõnumi ja tooteomaduste üle mõtlemine ning poolt ja vastu arutlemine olema peamisteks reklaamteatega nõustumise või mittenõustumise allikaiks.
Perifeerses kanalis käivituvad erisugused automaatsed protsessid. Perifeerses mõjutamiskanalis – reklaami vastuvõtja infotöötlusmehhanismid, mis vahendavad reklaamteates sisalduva info psühholoogilist vastuvõttu tingimustes, kus üksikasjaliku keskendunud töötluse tõenäolisus on madal. Perifeerne mõjustamiskanal on rohkem seotud reklaamsõnumi vormi, vahendaja ja konteksti vastuvõtu kui ka sisu vastuvõtuga ning jätab suures osas kahe silma vahele argumendid, põhinedes olulisel määral reklaamteate teostuslikul küljel ja välisel meeldivusel. Kanali valik sõltub inimese süvenemise määrast. Süvenemise määr sõltub inimese motivatsioonist ja võimalustest. Tsentraalne hoiaku muutus sõltub sisemiste vastuste valentsist, kogusest ja tajutud tõepärast. Tsentraalselt muudetud hoiak on tugevam kui perifeerselt muudetud hoiak (püsivam, kättesaadavam jms). Režiimi valik sõltub inimese süvenemise määrast
Finantsdistsipliin
Üksikisikud ja ettevõtted
Finantsdistsipliin on oluline nii üksikisikutele, ettevõtetele kui ka valitsustele, kuna see aitab neil vältida finantsraskusi ja saavutada oma finantseesmärke. Üks oluline finantsdistsipliinist aspekt on finantskirjaoskus. See hõlmab finantskontseptsioonide, nagu näiteks eelarvestamine, säästmine, investeerimine ja laenamine, ning finantsinstrumentide, nagu näiteks aktsiad, võlakirjad ja investeerimisfondid, mõistmist. Finantskirjaoskus võimaldab üksikisikutel ja ettevõtetel teha informeeritud otsuseid oma finantsressursside kohta ja vältida kalleid vigu.
Üksikisikute jaoks hõlmab finantsdistsipliin eelarve loomist, kulutuste jälgimist ja raha säästmist erakorraliste olukordade ja tulevaste eesmärkide, näiteks pensionifondi jaoks. See hõlmab tarbetu võla vältimist ja informeeritud otsuste tegemist laenamise ja investeerimise osas.
Ettevõtete jaoks tähendab finantsdistipliin rahavoogude haldamist, kulude minimeerimist ja kasvu võimaluste investeerimist finantsstabiilsuse säilitamisel. Samuti sisaldab see võla haldamist ja heade suhete hoidmist võlausaldajate ja investoritega.
Valitsus peab järgima finantsdistsipliini, et tagada jätkusuutlik majanduskasv ja stabiilsus. See hõlmab avalike finantside vastutustundlikku ja läbipaistvat haldamist, võla minimeerimist ning avalikku infrastruktuuri ja sotsiaalprogrammidesse investeerimist, säilitades samal ajal tasakaalustatud eelarve.
Kokkuvõtteks võib öelda, et finantsdistsipliin on finantsstabiilsuse ja pikaajalise finantsedu saavutamiseks ülioluline ning nõuab teadlike otsuste tegemist, riskijuhtimist ja finantskirjaoskust. Rahandusvaldkond hõlmab mitmesuguseid alamvaldkondi, millest igaühel on oma tehnikad ja meetodid, mida kasutatakse finantsotsuste tegemiseks, sealhulgas isiklik finantsjuhtimine, ettevõtte finantsjuhtimine, investeerimine, raamatupidamine ja maksustamine.
Eesti noorte teadlikkus finantsdistsipliinist
2018. aastal SEB-s 18-25 aastaste noorte seas läbi viidud uuring näitas, et umbes 77% Eesti noortest säästab ning planeerib oma kulutusi igakuiselt. Säästmissummad kasvavad koos kuus teenitava sissetulekuga ning endiselt hoitakse säästusid kas oma pangakontol (34%) või sularahas (31%). Suurte säästmissummade puhul ei tunne noored huvi investeerimistooteid kasutada, ainult 14% neist, kes säästavad, uurivad kaasaegseid investeerimisvõimalusi. Kolmandik noortest säästab kuus rohkem kui 100 eurot ning peamine põhjus, miks raha kokku hoitakse, on nii suuremad ostud (24%) kui ka oma kodu soetamine tulevikus (22%). Reisimine, autoost ning muud isiklikud eesmärgid paiknevad säästmise prioriteetide nimekirjas kõige viimastel kohtadel. Viimasel kohal (2%) paiknevad kõik kaasaegsed tehnikaseadmed nagu mobiiltelefon, arvuti, tahvelarvuti. Noorte seas kasutatav finantsdistsipliin on positiivne tunnus, kuna see aitab neil viia ellu oma suuremad eesmärgid ning saada abi ka ootamatuste ja raskuste korral.
Cobbi maakond
Cobbi maakond (Cobb County) on maakond Ameerika Ühendriikides Georgia osariigis.
Centre-du-Québec
Centre-du-Québec on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Drummondville'is.
Cobbi maakond
Maakonna halduskeskus on Marietta.
Ajalugu
Maakond moodustati 1832. aastal.
Rahvastik
Elanike arv oli 2010. aasta rahvaloenduse järgi 688 078.
Rahvaarvu muutus (hinnanguline 1. juuli seisuga) :
Ida Suvero
Ida Suvero ((pseudonüüm 2. aprillist 1936); sündinud Ida Koppelmann, aastast 1918 Ida Suvorova, aastast 1935 Iide Padar; 25. detsember 1900 Surju – 9. juuli 1941 Tartu) oli eesti näitleja.
Ta õppis Pärnus Neumanni erakoolis. Lavategevust alustas ta aastal 1920 Pärnu Töölisteatris. Aastatel 1923–1928 töötas ta teatris Endla, 1928–1941 teatris Vanemuine.
Ida Suvero hukkus NKVD massimõrva ohvrina Tartu vanglas.
Isiklikku
Tema õde oli näitleja Alli Tammemets.
Itaalia sõda (1494–1498)
Esimene Itaalia sõda (1494–1498, ka 1494. aasta Itaalia sõda, Charles VIII Itaalia sõda) oli Itaalia sõdade avaetapiks. Sõjas olid vastamisi Prantsuse Charles VIII, kellel oli algul ka Milano toetus, ning Püha Rooma riik, Hispaania ja paavst Aleksander VI poolt juhitud väiksemate Itaalia riikide ühendus.
Eellugu
Paavst Innocentius VIII, kes oli konfliktis Napoli kuninga Ferdinando I ehk Ferrantega, tüli oli tekkinud viimase keeldumise tõttu anda Kirikuriigile vasallivannet ja maksta lõivu. Seetõttu heitis paavst Ferdinando kirikust välja ja tagandas ta 1489. aasta 11. septembril välja antud bullaga võimult. Seejärel pakkus Innocentius Napoli kuningriiki Prantsuse Charles VIII-le, kellel oli hertsogkonnale Anjou dünastia pärilusliini kaudu ka teatav õigus. Hiljem leppis Innocentius küll Ferdinando I-ga ära ja tühistas enne surma (1492. aastal) keelud, kuid pakkumine jäi Itaalia poliitika tüliõunaks. Ferdinando suri 1494. aastal ja tema järglaseks sai poeg Alfonso II.
Prantsuse sissetung
Charles kogus relvade alla suure, 25 000 mehest koosneva armee (kaasa arvatud 8000 Šveitsi palgasõdurit), sealhulgas esimese kahuritega relvastatud piiramisagregaadi, ja tungis Itaaliasse. Charles VIII sõjakäigul Itaaliasse kasutasid Charlesi väed kergeid pronksist kahureid, mis asusid ratastel, mis muutis nende transpordi piiramisele tunduvalt kiiremaks ja lihtsamaks. Piiramisel sai neid seadistada vajaliku nurga alla. Prantsuse kahurid hävitasid Fivizzano kindluse müürid ja enamus linnriike avasid suurest hirmust oma väravad ning kuningas Charles VIII sai peaaegu ilma takistusteta marssida Napoli alla. Tema armee saabumine Firenze alla ning hirm vägistamiste ja riisumiste ees tiivustas firenzelasi pagendama Piero de' Medici ja kehtestama vabariiklik valitsus. Bernardo Rucellai ja teised Firenze oligarhia liikmed tegutsesid rahumeelse kokkuleppe saavutamisel saadikutena.
Prantslased jõudsid Napolisse 1495. aasta veebruaris ja vallutasid linna seda piiramata ja üldise võitluseta. Nad lahkusid Napolist 1495. aasta 20. mail, jättes Gilbert de Montpensier mõne väesalgaga toetusel asevalitsejaks.
Itaalia valitsejad said kiiresti aru ohust, mida välismaine kuningavõim nende iseseisvusele kujutab ja tegid koostööd Venezia Liiga loomiseks. Pärast seda, kui Aragóni kuningas Fernando II oli Kastiilia toetusel saanud tagasi Napoli, järgnes Itaalia armee põhja suunas läbi Rooma taganevatele Charles VIII jõududele.
Venezia liiga
Paavst moodustas ühenduse mitmest prantsuse ülemvõimu vastasest Itaalias, kuhu kuulusid: tema ise; Aragóni Fernando II, kes oli ka Sitsiilia kuningas; Saksa–Rooma keiser Maximilian I; Ludovico Sforza Milanos ja Veneetsia vabariik. (Veneetsia näiliseks eesmärgiks liigaga ühinemisel oli seista vastu Osmanite impeeriumile, samas kui tegelikuks eesmärgiks oli ajada prantslased Itaaliast välja.) Ühendust tunti 1495. aastal Püha liiga või Veneetsia liigana ning see kuulutati välja 1495. aasta 31. märtsil. Inglismaa ühines liigaga 1496. aastal. Liiga oli esimene omataoliste seas – keskaeg ei tundnud sellist pretsedenti, kus sedavõrd erinevad Euroopa riigid oleksid ühinenud ühise vaenlase vastu, ehkki mitmed Veneetsia liigaga liitunutest taganesid hiljem liidust.
Liiga kogus kokku armee Mantua markkrahvist kondotjeeri Francesco II Gonzaga juhtimise alla. Charles VIII, kes ei tahtnud sattuda lõksu Napolisse, marssis põhja suunas Lombardiasse, ning kohtus seal 1495. aasta 6. juulil Fornovo lahingus Liiga vägedega. Charles VIII-l läks korda taganeda peaaegu kogu oma armeega, suurem osa sõjakäigust saadud sõjasaagist tuli aga maha jätta ja naasta Prantsusmaale.
Charles VIII suri 1498. aastal, enne kui ta jõudis jõudusid ümber korraldada ja Itaaliasse naasta.
Dalmaatsia neitsikummel
Dalmaatsia neitsikummel ehk dalmaatsia püreeter (Tanacetum cinerariifolium) on korvõieliste sugukonna soolikarohu perekonda kuuluv mitmeaastane taimeliik.
Kirjeldus
Taime kõrgus 35 cm. Valgete keelõite ja kollaste putkõitega korvõied. Hallikasrohelised, alumiselt küljelt valged, sügavalt lõhestunud lehed.
Levila ja kasvukoht
Algne levila Dalmaatsia rannik. Tänapäeval kasvatatakse teda kultuurtaimena näiteks Jaapanis, Lõuna-Aafrikas ja Kesk-Euroopas. Eelistab päikeselist kasvukohta ning vettläbilaskvat pinnast.
Messier 20
Messier 20 (ka Trifidi udukogu ja NGC 6514) on H-II-piirkond, mis asub Amburi tähtkujus.
Messier 20 avastas 5. juunil 1764 Charles Messier, kes lisas selle oma kataloogi. Objekt on ebatavaline kombinatsioon hajusparvest, emissioonudukogust, peegeldavast udust ja tumedast udukogust, mis kokku annavad sellele kolmhargi välimuse.
Messier 20 asub Maast 9000 valgusaasta kaugusel ja selle tähesuurus on 6,3.
Ingerisoomlaste Võru Selts
Ingerisoomlaste Võru Selts on Eesti ingerisoomlaste organisatsioon. Organisatsiooni kontor asub Võrus aadressil Jüri tänav 4. Organisatsiooni juhatuse esimees on Elgi Mölder.
Organisatsioon asutati 21. jaanuaril 1989.
Organisatsiooni juures tegutseb folkloorirühm Kuldainen Nuoruus.
Järvamaa Ingerisoomlaste Kultuuriselts
Järvamaa Ingerisoomlaste Kultuuriselts on Eesti ingerisoomlaste organisatsioon. Organisatsiooni kontor asub Paides aadressil Tallinna tänav 49. Organisatsiooni juhatuse esimees on Herta Preema.
Organisatsioon asutati 11. novembril 1989.
Pimešaht
Pimešaht on kaeveõõs, mis ühendab erinevatel kõrgustel olevaid kaevanduse tasemeid. Pimešaht ei avane maapinnale. Pimešaht on kasutusel sügavates kaevandustes.
Algupära
Kaevurid nimetavad pimešahti "pimedaks" kuna ei avane maapinnale ning sinna ei satu päevavalgust.
Kasutamine
Pimešahti kasutatakse kaevise ja inimeste transpordiks erinevate tasemete vahel. Pimešahti kasutatakse ka tuulutuseks.
Taari hiidrahn
Kivi on põhiplaanilt piklik ja terava harjaga. Kivi pikkus on 13,6, laius 9,8, kõrgus 5,8, ümbermõõt 34,9 m ning maht 264 m³.
Rahn on alates 1959. aastast üksikobjektina looduskaitse all.
Kõpu suurkivi
pisi|Kõpu suurkivi Kõpu suurkivi (ka Lepistepao suurkivi, Kõrgessaare suurkivi) on Hiiumaal Kõrgessaare osavallas Ülendi külas asuv rabakivist hiidrahn. Vähem kui kilomeetri kaugusel asub teinegi suur rändrahn Suurikpõllu suurkivi.
Kivi pikkus on 10,7 m, laius 7,5 m, kõrgus 5,3 m, ümbermõõt 28,4 m ja maapealse osa maht 175 m³.
Pikliku põhiplaaniga lapik, kuid üsna korrapäratu kujuga rahn, millel on püstised, kohati tugevasti eenduvad küljed. Lagi on lame, ühe astanguga. Esineb kinnislõhesid.
Ühe muistendi järgi viskas Vanasarvik kivi linguga Soomest. Teise järgi tahtnud ta sellega sulgeda alles valminud Kõpu kabeli ust. Külast kukelaulu kuuldes jooksnud Vanakuri Reo metsa, kus visanud kivi teda vanduvale rongale järele. Kivi lennanud Lepistepaosse.
Rahn on alates 1937. aastast üksikobjektina looduskaitse all ning jääb Kõpu looduskaitseala territooriumile.
Tituse halastus
Saamislugu
1791. aastal, oma elu viimasel aastal, oli Mozart parajasti tegev Die Zauberflöte („Võluflööt”) komponeerimisega. Ta oli juulikuus juba lõpetamise lähedal, kui tal paluti kiiresti komponeerida üks opera seria. Tellijaks oli Prahas elav impressaario  Domenico Guardason. Böömimaa valitsejad olid andnud talle korralduse tellida uus ooper ettekandmiseks  Püha Rooma keisri Leopold II  Böömimaa  kuningaks kroonimise päeval. Tseremoonia pidi toimuma 6. septembril. Guardasoni poole pöörduti ooperi asjus juunis. 8. juulil sõlmiti tellijate ja Guardasoni vahel leping, milles oli kohustus, et ta palkab „juhtiva kvaliteediga"  kastraadi  veel olematus ooperis esinema, et ta palkab muusikat kirjutama „väljapaistva maestro" ja hoolitseb libreto eest. Aega oli vähe ja uut teksti ei õnnestunud hankida. Ta otsustas kasutada Pietro Metastasio teksti La clemenza di Tito, millele oli enam kui pool sajandit varem kirjutanud muusika Caldara. Õukonnapoeet Caterino Mazzolà redigeeris libreto sobilikumaks tõsise ooperi jaoks. Mazzolà pani algses libretos olnud kolm vaatust kokku kaheks ning asendas suure osa dialoogi ansamblitega ning kirjutas juurde finaali.
Mozart ei olnud Guardasoni esimene valik. Ta pöördus kõigepealt keiserliku õukonna muusikaasutuste juhi Antonio Salieri  poole, keda peeti tollal Viini silmapaistvaimaks itaalia ooperi heliloojaks. Kuid Salieri keeldus, sest ta olevat liiga hõivatud. Guardasonil oli teada Mozarti Don Giovanni edu, mis veenis teda, et noorem helilooja tuleb toime ka napi ajaga vajaliku oopuse komponeerimisega. Mozart võttis tellimustöö rõõmuga vastu, sest pakutud honorar ületas kaks korda selle summa, mida ta Viinis oli seni oma ooperite eest saanud. Mitme päevaga Mozart Tituse ooperi valmis komponeeris, on olnud vaidluse objekt. Domineerib, et 18 päevaga. Kuna oli ikka väga kiire, siis tšembalo ja tšello poolt saadetavad secco  retsitatiivid  komponeeris tema õpilane Franz Xaver Süssmayr. Süssmayr sõitis nädal enne esietendust koos Mozartiga Prahasse, et aidata proove läbi viia, teha korrektuuri ja kopeerida partituuri. Ooper ei pruugi olla kirjutatud vaid 18 päevaga, kuid kindlasti on see Rossini L'italiana in Algeri, Il barbiere di Siviglia ja La Cenerentola kõrval ikka üks kõige lühema ajaga kirjutatud oopereid, mida tänapäevalgi sageli esitatakse.
Ooperi käekäik
Šeškinė vald
Šeškinė vald (leedu keeles Šeškinės seniūnija) on vald Vilniuse linna omavalitsuse koosseisus, Vilniuse keskosas. Kogu valla territoorium on ühtlasi Vilniuse Šeškinė linnaosa. Valla pindala on 4,4 km². Aastal 2011 oli seal 29 548 elanikku.
Tituse halastus
Esietendus algas mõni tund pärast Leopoldi kroonimist. Publikult sai ooper väga hea vastuvõtu. Kuid kuninganna Marie-Louise kvalifitseeris teose porcheria tedescaks („saksa sigadus”). Kriitikud väitsid, et Mozartil valmis väga kõrge muusikalise tasemega dramaatiline ooper. Katkendeid ooperist esitati suure eduga 28. veebruaril 1796 Berliini Königliche Operas. Tükk oli kuni 1830. aastani, mil Euroopas toimus opera seria võidu­käik, Mozarti populaarseim ja enam mängitud teos. Seejärel teos peaaegu unustati. Pärast Teist maailmasõda mängitakse suhteliselt sageli, kuid oma väljatuleku järgset tugevat positsiooni ooperi­teatrite repertuaarides pole teos enam kunagi taastanud. Sageli hinna­takse oopust Mozartile mittevääriliseks, kuid tunnustatakse kui olulist etappi opera seria reformimisel.
Šeškinė vald
Vallamaja asub aadressil Šeškinės g. 30, vallavanemaks on Svajūnas Poškus.
Purjetamine 2012. aasta suveolümpiamängudel
Klassid
Võistlema oodati 380 purjetajat (237 meest, 143 naist) kümnes klassis: pisi|480px| Klassid: RS:X, Laser Radial, Laser, Finn, 470, 49er, Elliott 6m, Star.
Tituse halastus
See oli esimene täispikk Mozarti ooper, mis jõudis Londonisse ja esietendus seal 27. märtsil 1806. Kuna seda mängiti vaid ühe korra, ei tundu teos olnud inglastele meelepärane. Seda etendati Londonis uuesti alles 1957. aastal. Milano La Scalas toimus  esimene etendus 26. detsembril 1818 ja Põhja-Ameerikas 4. augustil 1952. aastal  Berkshire'i muusikakeskuses  Tanglewoodis.
Purjetamine 2012. aasta suveolümpiamängudel
Eesti esindajad
Normitäitjad
Tituse halastus
2017. aasta esitati ooper nii Salzburgi festivalil kui ka Glyndebourne’i suvefestivalil. 2019. aastal etendasid ooperi kaasaegses lavastuses  Los Angelese Opera ja New Yorgi Metropolitan Opera.
Šeškinė vald
Šeškinė
Šeškinės asub Akropolise nime kandev kaubanduskeskus. Haridust annavad algkool, põhikool, venekeelne keskkool, progümnaasium ja kolm gümnaasiumi. Linnaosas on polikliinik ja raamatukogu (teine raamatukogu suleti aastal 2013). Seal asub aastal 1962 rajatud Saltoniškėse kalmistu.
Tituse halastus
Eesti Rahvusooper Estonia esitas selle ooperi kontsertetendusena 2006. aastal.
Purjetamine 2012. aasta suveolümpiamängudel
Võistlusrajad
pisi| Portlandi laht
Viited
pisi|
Tituse halastus
Ooper on helisalvestatud aastatel 1967, 1976, 1978, 1991, 1993, 2005 ja 2017.
Šeškinė vald
Šeškinė
Šeškinė ehk Šeškiniai nimelist paika on mainitud aastail 1390 ja 1545. See kuulus XVI–XIX sajandini Radziwillidele. Aastal 1865 elas külas kaksteist juuti. Aastal 1904 oli sealses külas 55 elanikku, aastal 1931 oli külas aga 169 elanikku. Teise maailmasõja järel moodustati seal kolhoos.
Tituse halastus
Tegelased
Šeškinė vald
Šeškinė
Muinsuskaitse all on sealne kaubandus-teeninduskeskus, Balti keti tähis, Poola sõjaväe Vilniuse garnisoni Šnipiškėse laskemoonalaod ja mitmed Saltoniškėse kalmistu hauad.
Tituse halastus
-         Ti­to Vespasianus (tenor), Rooma keiser
-         Vitellia (sopran), kukutatud keiser Vitellio tütar
-         Sesto (kastraat, hiljem metsosopran), noor patriits, Tito sõber, armunud Vitelliasse
-         Annio (metsosopran), noor patriits, Sesto sõber, armunud Serviliasse
-         Publio (bass), Pretoria prefekt, Pretoria kaardiväe ülem
-         Servilia (sopran), Sesto õde, armunud Anniosse
Süžee
Tegevus toimub Roomas aastatel 79–81. Rooma imperaator Tito (Titus Flavius Vespasianus) on otsustanud abielluda juudisoost Aafrika printsessi Berenicega, kes aetakse Senati otsusel maalt välja. Troonilt tõugatud imperaator Vitelliuse tütar Vitellia soovib, et tema armastatu ja Tito sõber Sesto (Sextus) tapaks imperaatori. Tito muudab aga oma plaani ning otsustab hoopis abielluda Sesto õe Serviliaga. Saades teada, et Servilia armastab Sesto sõpra Anniot, loobub ta oma plaanist ning otsustab hoopis võtta naiseks Vitellia. Viimane soovib endiselt Tito tapmist. Mõne aja pärast tahab Vitellia oma esialgset plaani muuta, kuid jääb Sesto vandenõu peatamisega hiljaks. Tito pääseb aga tapmiskatsest terve nahaga. Sesto arreteeritakse, antakse kohtu alla ja mõistetakse surma. Vitellia tunnistab oma vandenõus osalemise üles. Nüüd näitab Tito üles suuremeelsust ja annab mõlemale andeks.
Muusikalood
-         Vitella  aaria  Deh se piacer mi vuoi
-         Sesto ja Annio duett  Deh prendi un dolce amplesso
-         Koor  Serbate, oh Dei custodi
-         Tito aaria  Del più sublime soglio
-         Servilia ja Annio duett Ah perdona al primo affetto
-         Tito aaria  Ah, se fosse intorno al troon
-         Sesto aaria  Parto, ma tu ben mio
-         Vitellia, Annio ja Publio tertsett  ''Vengo... aspettate...''
-         Vitellia, Servilia, Sesto, Annio ja Publio kvintett kooriga Deh conservate, oh Dei
-         Annio aaria  Torna di Tito a lato
-         Vitellia, Sesto ja Publio tertsett Se al volto mai ti senti
-         Koor  Ah grazie si rendano
-         Publio aaria  Tardi s'avvede
-         Annio  aaria  Tu fosti tradito
-         Sesto, Tito ja Publio tertsett Quello di Tito è il volto
-         Sesto rondo  Deh per questo istante solo
-         Tito aaria  Se all'impero, amici Dei
-         Servilia aaria  S'altro che lacrime
-         Vitellia rondo  Non più di fiori vaghe catene
-         Koor  Che del ciel, che degli Dei
-         Kõikide  osaliste finaali sekstett kooriga  Tu, è ver, m'assolvi Augusto
-         Deutsche Grammophon, La clemenza di Tito CD, Berlin,  2005
-         Tiit Made. Ooperimaailm I köide, Tallinn 2012
-         Volkmar Braunbehrens. Mozart in Vienna, Oxford, 1991
-         Daniel Heartz. Mozart’s Operas, Los Angeles, 1990
Kirjad Sigridile. Sõjatandrilt ja vangilaagrist 1944–1949
"Kirjad Sigridile. Sõjatandrilt ja vangilaagrist 1944–1949" on Eneken Laanese koostatud kogumik, mis sisaldab Raimond Kaugveri (1926–1992) kirju Sigrid Kurvisele (1925–2009) aastatest 1944–1949. Raamat koondab 270 kirja Jätkusõja perioodist 1944. aastal ja Vorkuta vangilaagrist, kus Kaugver viibis aastatel 1946–1949. Kirjadele on lisanud põhjalikud joonealused kommentaarid Krista Mits ja Ülle Kurs.
Eneken Laanese sõnul on terve rida põhjusi, miks Kaugveri kirjade ilmumine on tähtis. Raamatu saatesõnas ta kirjutab: „Eesti laagrikirjanduses pole teist teksti, mis kirjeldaks samaväärse sugestiivsuse ja stilistilise meisterlikkusega laagris ellujäämise vaimset ja hingelist kogemust.“ Kaugveri kirjade puhul on tasakaalus nii tunnistuslik kui ka kogemuslik väärtus. Kirjad on ühtlasi olulised infoallikad, aga samaaegselt ka huviga loetavada.
Kirjade sisu
Esimese kirja saatmise ajal oli Kaugver kõigest 18-aastane. Kaugver kasutas kirjade saatmiseks haiglas töötavate meditsiiniõdede abi, kes panid kirjad posti väljaspool laagrit. Sellega seoses ei pidanud Kaugver kirju kirjutades kartma, et keegi neid Vorkutas loeks.
Kirjad annavad sissevaate Raimond Kaugveri kui soomepoisi ja nõukogude vangilaagri asuka hingeellu. Kirjade kirjutamise eesmärk oli unustada sõja ja laagrielu koledused, küllap seetõttu leidub kirjades rohkesti filosoofilisi arutelusid kirjandusest ja kunstist. Kaugver arutleb erinevate filosoofiliste seisukohtade üle (nt idealism), ennekõike aga selle üle, mil viisil laagritingimustes vaimselt ja moraalselt ellu jääda.
Loomevõime säilitamiseks katsetas Kaugver oma kirjades ka luuletuste ja novellidega, viidates soovile tulevikus kirjanikuks hakata. Laagris veedetud aja jooksul valmis ka tema romaani „Põhjavalgus“ käsikiri.
Kirjad on kirjutatud noorpõlve sõbrannale Sigrid Kurvisele, mistõttu võib neid nimetada ka armastuskirjadeks. Kirjad sisaldavad tagasivaateid koosveedetud hetkedele ja visioone helgest tulevikust. Kaugest vahemaast ja lünklikust kirjavahetusest tulenevalt esines kirjades ka kõhklusi, armukadedust ja meeleheidet.
Raimond ja Sigrid abiellusid pärast Raimondi kodumaale naasmist. 1950. aasta septembris sündis neil ühine tütar Katrin Kaugver. Raimondi ja Sigridi abielu ei jäänud kestma.
Rahvusvaheline Vihtide ja Mõõtude Komitee
Rahvusvaheline Vihtide ja Mõõtude Komitee (ka Rahvusvaheline Kaalude ja Mõõtude Komitee; prantsuse keeles Conférence Générale des Poids et Mesures; lühend CIPM) koosneb kaheksateistkümnest Meetrikonventsiooniga liitunud riigist pärit isikust, kes määratakse Vihtide ja Mõõtude Peakonverentsi (CGPM) poolt. Komitee eesmärk on tagada mõõtühikute üleilmne ühtsus otsese tegevuse või CGPM'le ettepanekute tegemise läbi.
Lääne-Eesti Ingerisoomlaste Liit
Lääne-Eesti Ingerisoomlaste Liit on Eesti ingerisoomlaste organisatsioon. Organisatsiooni kontor asub Haapsalus aadressil Posti tänav 3. Organisatsiooni juhatuse esimees on Elvira Liht.
Veksellüliti
pisi|75px|left|Veksellüliti tingmärk pisi|400px|Skeem valgusti (Leuchte) lülitamiseks kahe veksellülitiga (Wechselschalter); N – [[neutraaljuht, L – faasijuht, PE – kaitsejuht]] pisi|400px|Ristlülitiga skeem valgusti lülitamiseks kolmest kohas
Veksellüliti on kolme klemmiga lüliti, mille kasutamine võimaldab tarvitit (harlikult valgustit) sisse ja välja lülitada kahest lülitist, mis on paigutatud ruumi(de)s eri kohtadesse (näiteks koridori või trepikäigu otstesse).
Lülitite ühendamine
Faasijuht L (paigalduskaabli pruuni, musta või halli isolatsiooniga soon) ühendatakse ühe veksellüliti klemmiga L (vanemates lülitites P; see kontakt võib olla värviline, näiteks punane). Teise lüliti klemmi L külge ühendatakse tarvitisse minev juhe (nn lambijuhe, skeemil valge). Lülitite ülejäänud klemmid ühendatakse omavahel (skeemil punased juhtmed). Paigalduskaabli neutraaljuht N (sinise sooneisolatsiooniga) ja katsejuht PE (rohe-kollane) ühendatakse tarviti vastavate klemmidega.
Selleks et saaks valgustust lülitada enam kui kahest kohast, ühendatakse veksellülitite vahele üks või mitu ristlülitit.
Söödi raudteepeatus
Söödi raudteepeatus oli raudteepeatus Jõgeva rajoonis Jõgeva külanõukogus Tapa–Tartu raudtee ääres. Tänapäevase haldusjaotuse järgi jääb peatuse asukoht Jõgeva maakonda ja Jõgeva valda.
Peatus asus Jõgeva ja Kaarepere raudteejaama vahel (kilometraaž 383). Peatus avati 1927. aastal ja suleti 1950. aastatel. ). Avamisel jäi peatus Kaarepere valda. Peatus asus Pedja jõe kaldal Painküla ja Ellakvere küla vahel. Raudtee ida-kirdeküljel paikneb peatuse juures tsaariaegne telliselamu, mille juurde kuuluvad ka hilisemad puidust juurdeehitised. Puiteeskojaga elamu katuseräästal kulgeb hammasvöökarniis, fassaade raamistavad nurgaliseenid. Kagu poole jääb kivikatusega keldrihoone.
Roosa neitsikummel
Roosa neitsikummel ehk roosa püreeter (Tanacetum coccineum) on korvõieliste sugukonna soolikarohu perekonda kuuluv mitmeaastane taimeliik.
Taim on 30-60 cm kõrgune. Õied suured, valged või punased, mõnikord kollaka varjundiga. Helerohelised lehed. Kasvab looduslikult Kaukasuses ja Iraanis.
Kasutatakse nagu dalmaatsia neitsikummelit.
Bob Hawke
Robert James Lee Hawke (9. detsember 1929 – 16. mai 2019) oli Austraalia poliitik ning peaminister aastatel 1983–1991.
Hawke sündis Lõuna-Austraalia osariigis Border Townis. Ta õppis Lääne-Austraalia Ülikoolis ja Oxfordi Ülikoolis. 1980. aastal valiti ta Esindajatekoja liikmeks ning 1983. aastal valiti Hawke Austraalia Tööpartei juhiks. Viis nädalat pärast ametisse valituks osutumist juhtis ta erakonna föderaalvalimistel ülekaaluka võiduni. Hawke'i juhtimisel võitis erakond valimised ka 1984., 1987. ja 1990. aastal.
Juunis 1991 esitas tema valitsuse rahandusminister Paul Keating Hawke'ile väljakutse ning soovis tema asemel peaministriks saada, kuid Hawke võitis hääletuse. Pool aastat hiljem kaotas Hawke järgmise hääletuse Keatingule ning kaotas peaministrikoha. Hawke lahkus hiljem poliitikast ning tegutses ärivaldkonnas ja heategevuses kuni surmani 2019. aastal.
Hawke oli Tööpartei pikima ametiajaga peaminister ning Austraalia ajaloo pikkuselt kolmanda ametiajaga peaminister Robert Menziesi ja John Howardi järel. Ta on ainus Austraalia peaminister, kes on sündinud Lõuna-Austraalia osariigis.
Karl-Andreas Kalmet
Karl-Andreas Kalmet (sündinud 8. veebruaril 1989) on eesti näitleja.
Ta lõpetas 2008. aastal Haagis Hollandi Briti Kooli (The British School in The Netherlands) ja 2012. aastal Eesti Muusika- ja Teatriakadeemia lavakunstikooli näitlejana (25.lend). Seejärel töötas kuni 2015. aastani näitlejana Tallinna Linnateatris.
Ta mängib jalgpalli Tallinna klubis FC Reaal.
Isiklikku
Tema vanemad on Gita ja Madis Kalmet. Tema vend on näitleja Henrik Kalmet.
Lääne-Viru Maakonna Ingerisoomlaste Selts
Lääne-Viru Maakonna Ingerisoomlaste Selts on Eesti ingerisoomlaste organisatsioon. Organisatsiooni kontor asub Rakveres aadressil Vilde tänav 3. Organisatsiooni juhatuse esimees on Valeri Vaselenko.
Organisatsioon asutati 19. novembril 1988.
1973. aasta Tšiili riigipööre
1973. aasta Tšiili riigipööre oli sõjaväeline riigipööre Tšiilis, millega kukutati president Salvador Allende ja Rahva Ühtsuse valitsus. Riigipöördele eelnes pikk rahutu pingeteperiood opositsiooni kontrolli olnud parlamendi ja sotsialistliku presidendi vahel. Samas toimus Tšiili vastu Ameerika Ühendriikide presidendi Richard Nixoni juhitud majandussõda. Sõjavägi kukutas tsiviilvalitsuse kindral Augusto Pinocheti juhtimisel 11. septembril 1973.
Riigipöörde käigus toimunud õhulöökide ja maavägede pealetungi ajal pidas Allende enda viimase kõne, milles lubas iga hinna eest presidendipaleesse jääda ning keeldus eksiilivõimalust kaalumast. Pealtnägijate sõnul tegi Allende enesetapu.
Riigipöördeni nähti Tšiilit Lõuna-Ameerika demokraatia lipulaevana, kuna kui naaberriikides olid võimul sõjaväehuntad, püsis Tšiili võrdlemisi rahulikuna. Pinocheti võimuletulekuga lõppes 1932. aastast kestnud demokraatlik riigikorraldus. Ajaloolase Peter Winni sõnul oli 1973. aasta riigipööre Tšiili ajaloo verisemaid sündmusi. Pärast riigipööret jäi riiki alles jõuetu demokraatiameelsete mässuliste kogukond. Sõjaväediktatuur kestis kuni 1988. aastal toimus rahvusvahelisel toetusel rahvahääletus, mille järel toimus rahumeelne üleminek demokraatiale.
John Wisdom
Arthur John Terence Dibben Wisdom (12. september 1904 London – 9. detsember 1993 Cambridge) oli Briti filosoof, kes tegeles vaimufilosoofia, tavakeelefilosoofia ja metafüüsikaga.
Ta töötas filosoofiaprofessorina Cambridge'i ülikoolis (1952–1968) ja Oregoni ülikoolis (1968–1972).
Elulugu
John Wisdom sündis 1904. aastal Londonis. Pärast põhi- ja keskhariduse omandamist vastavalt Suffolkis ja Somersetis suundus Wisdom Cambridge'i ülikooli filosoofiat õppima. Ta töötas kaks aastat Riiklikus Tööpsühholoogia Instituudis (National Institute of Industrial Psychology) Londonis. Seejärel oli Wisdom õppejõud Saint Andrewsi ülikoolis, kus ta õpetas viis aastat filosoofiat ja psühholoogiat.
1934. aastal hakkas ta Cambridge'i ülikoolis tööle filosoofia lektorina. Aasta hiljem sai temast teadustöötaja Trinity kolledžis, kus ta käis kuulamas Ludwig Wittgensteini loenguid, mille käigus muutus Wisdomi senine suhtumine filosoofiasse.
John Wisdomit peetakse üheks oma aja parimaks filosoofiaõppejõuks. Ta on tunnustatud üle maailma.
Eraelu
John Wisdom oli pikka kasvu sõbralik ja suhtlusaldis mees. Ta oli kirglik ratsutaja ning mõnda aega oli tal oma hobune.
John Wisdom abiellus 1929. aastal Lambethis Inglismaal Lõuna-Aafrika laulja Molly Iversoniga (1903–1988), kellega ta sai poja Thomase. Esimese maailmasõja aastatel abielu purunes. John Wisdomi eksabikaasa ja poeg emigreerusid Kanadasse, Wisdom ise jäi Londonisse.
1950. aastal abiellus Wisdom uuesti. Tema teine naine Pamela Elspeth Strain (1914–1989) oli kunstnik, kellega Wisdom elas koos kuni naise surmani 1989. aastal.
Tähtsamad tööd
1930-ndate alguses hakkas Wisdom kirjutama uues stiilis raamatuid, saades inspiratsiooni Wittgensteini filosoofilistest teooriatest. Kuna Wittgenstein ise ei kirjutanud sel ajal ühtegi teost, siis said Wittgensteini uute teooriate peamiseks allikaks Wisdomi kirjutised, mis olid ka laiemale maailmale kättesaadavad. Wisdomi teostest on kõige rohkem tähelepanu saanud "Other Minds" (1952) ning "Philosophy and Psycho-Analysis" (1953).
Tsitaat
"Metafüüsiliselt mõtlevale inimesele tundub, et tegelik maailm koosneb üksnes positiivsetest, spetsiifilistest, deterministlikest, konkreetsetest, tingimuslikest, individuaalsetest ja sensoorsetest faktidest ning et teadmatuse väljamõeldis, negatiivsus, üldisus, määramatus, abstraktsus, vajalikkus, superindividuaalsus ja füüsilised faktid on ainult näilikud, kuna me ei süvene sellesse piisavalt." "'The metaphysically-minded person feels that the actual world is made up solely of positive, specific, determinate, concrete, contingent, individual, sensory facts, and that the appearance of a penumbra of fictional, negative, general, indeterminate, abstract, necessary, super-individual, physical facts is somehow only an appearance due to a lack of penetration upon our part.'"
Donatella Versace
Donatella Versace (sündinud 2. mail 1955 Reggio Calabrias) on itaalia moedisainer.
Ta sündis neljalapselise pere noorima lapsena. Tema isa töötas rikaste varahaldurina. Vanem õde Tina suri 12 aasta vanuselt, kui ta sai teetanuse korral vale ravi. Lisaks olid tal vennad Gianni ja Santo Versace.
1970. aastate keskel hakkas Donatella oma venna Gianni eeskujul Firenzes rõivadisaini õppima. Gianni rajas moe-ettevõtte Versace. Algul soovis Donatella töötada selle suhtekorralduse alal, aga Gianni leidis, et Donatella on talle vajalikum muusa ja kriitikuna. 1980. aastatel lõi Gianni Donatellale pühendatud lõhnaõli "Blonde" ja andis talle eraldi kaubamärgi "Versus". See kuulub Versace kontserni.
Donatella Versace oli abielus USA modelli Paul Beckiga. Abielust sündis kaks last, tütar Allegra (1986) ja poeg Daniel (1989).
15. juulil 1997 tappis Andrew Cunanan Gianni Versace. Viimasel polnud lapsi ja sellepärast pärisid Donatella ja tema lapsed suure osa varast. Allegra päris moeimpeeriumist poole, Donatella viiendiku ja Santo ülejäänu. Daniel päris Gianni kunstikogu. Donatella sai ettevõtte juhiks ja kuni oma laste täisealiseks, 18-aastaseks saamiseni nende vara hooldajaks. Kunstikogu on praeguseks müüdud.
Donatella Versace on tuntust kogunud sellega, et ei kasuta oma rõivamudelite esitlemisel elukutselisi modelle, vaid muudel elualadel tuntuks saanud inimesi. Tema rõivaid on reklaaminud näiteks Jennifer Lopez, Madonna, Christina Aguilera, Jonathan Rhys Meyers, Demi Moore ja Beyoncé.
Donatella Versace juhtimisel on ettevõte Versace laienenud teistelegi tegevusaladele. 2000 avati Austraalias Queenslandis Gold Coastis hotell Palazzo Versace. 2011 avatakse Dubais järgmine Palazzo Versace. Dubais asuv hotell Burj al-Arab on sisustatud Versace mööbliga.
Pärnamäe rahnud
pisi|Pärnamäe rahnud pisi Pärnamäe rahnud on neli rabakivist rändrahnu Harju maakonnas Viimsi vallas.
Neljast rahnust suurim – Pärnamäe rahn – on mõõtmete poolest hiidrahn. See on hulktahuka kujuga ning tasase, kuid astmelise laega, mille keskmine langus on loodesse 10°. Kivi pikkus on 12,7 m, laius 9,2 m, kõrgus 5,8 m, ümbermõõt 31,1 m ja maapealse osa maht 284 m³.
Akmenė II
pisi|left|Kamanose looduskaitseala külastuskeskus Akmenė II on küla Leedus Akmenė rajoonis Akmenė vallas. Aastal 2001 oli külas 356 elanikku.
Lembitu (õmblusvabrik)
Lembitu nime kandis aastatel 1961–2000 Tallinnas tegutsenud tekstiiliettevõte, mille toodangu moodustasid õmblus- ja silmkoetooted.
Kui ettevõte 1961. aastal tegevust alustas, oli ettevõtte nimi Individuaalõmblusvabrik Lembitu. 1983–1991 kandis ettevõte nime Tootmiskoondis Lembitu. Aastatel 1991–1994 tegutses riikliku aktsiaseltsina ja 1994–1997 aktsiaseltsina.
Ettevõte tegutses peamiselt moeateljeena, kuid hakkas 1980ndatel õmblus- ja silmkoetooteid valmistama ka väikeseeriatena.
Lausmanni masinatehas
Lausmanni masinatehase asukohas on tänapäeval Volta tänava hooned 30, 32, 34 ja Tööstuse tänava 43 hoone, Volta tänava nurgal asuv majaosa.
Ajalugu
Tehas kandis aastatel 1899–1903 nime AS Tallinna mailma ja masinavabrik vennad Lausmannid. Seejärel 1903–1906 Tallinna metallitehas, aastatel 1907–1909 AS Tallinna laeva- ja masinatehas.
Lausmanni heinamaa
Lausmanni masinatehas andis nime Kopli, Volta, Lausmanni masinatehase vahel ja Sõja tänava sihis kulgenud alade vahelisele Lausmanni heinamaale Kalamajas (praegu Salme kultuurikeskuse ümbrus). Girgensoni tänava ja Vabriku tänava vahel ning Sõja tänava sihist linna poole hoonestamata ala oli linna karjamaa, kus korraldati rahvaüritusi.
1930. aastatel kujundati suurem osa endisest heinamaast pargialaks, mille ümber ehitati Sõja tänava ja Kalevi tänava Kalamaja kortermajad. 1955-1965 ehitati keset parki J. Tombi nim. Kultuuripalee.
Loend riikidest, mille pealinn pole riigi suurim linn
pisi|Riigid, mille pealinn pole riigi suurim linn. Siin on loetletud riigid, mille pealinn ei ole riigi suurim linn.
NF (räppar)
pisi|NF 2016. aastal Nathan John Feuerstein (sündinud 30. märtsil 1991 Michiganis USA-s), muusikamaailmas tuntud nimega NF, on USA räppar, laulja ja laulukirjutaja.
Ta on tuntud oma paljusid kõnetava lüürika ja kaasahaaravate rütmide poolest. Oma karjääri jooksul on NF saanud kuulsaks hiphopi ja kristliku hiphopi žanrites.
Sündinud ja üles kasvanud USA-s Michigani osariigis, sai NF tuntuks oma 2014. aastal välja antud EP-ga, mis jõudis Billboardi edetabelisse. Ta jätkas edukalt, kui tegi kolm stuudioalbumit kolme aastaga: "Mansion" 2015. aastal, "Therapy Session" 2016. aastal ja "Perception" 2017. aastal. Albumi "Perception" kolmas laul "Let You Down" sai USA-s sertifitseeritud kolmekordse plaatina ning tõi talle ülemaailmse kuulsuse. Kõige vaadatum video tema Youtube'i kanalil on 229 miljoni vaatamisega "Let You Down (audio)". Populaarseim lugu Spotifys on üle miljardi kuulamisega samuti "Let You Down".
Isiklik elu
Jaanuaris 2018 kihlus NF treener Bridgette Doremusega. Sama aasta septembris nad ka abiellusid. 2021. aasta augustis sündis Nathanile ja Bridgettele poeg, kellest naine läbi oma Instagrami teada andis.
Barbara Morgan
Barbara Radding Morgan (sündinud 28. novembril 1951) on Ameerika Ühendriikide õpetaja ja endine astronaut.
Morgan osales 1985. aastal NASA projektis "Õpetaja kosmoses", ning sai Christa McAuliffe´i asendajaks ja pidi kosmosesse minema juhul, kui McAuliffe oleks mingil põhjusel missioonilt eemaldatud. McAuliffe jäi missioonile ja hukkus koos ülejäänud meeskonnaga Challengeri katastroofis.
Morgan liitus 1996. aastal NASA astronaudikorpusega ja osales 2007. aastal missioonil STS-118.
Nikomeedia
Nikomeedia ehk Nikomedeia (kreeka keeles Νικομήδεια) oli ajalooline linn Väike-Aasias, tänapäeval tuntud kui Türgi linn İzmit.
Nikomeedia kohale asutati Megara koloonia aastatel 712–711 eKr ning linna nimi oli algselt Astakos (Αστακός) Bitüünias. Astakose purustas Vana-Makedoonia väejuht Lysimachos (306–281 eKr) ning selle ehitas uuesti üles 264 eKr Bitüünia kuningas Nikomedes I, kelle järgi linnale nimi pandi. Sellest ajast saadik kuulus Nikomeedia Väike-Aasia kirdeosa tähtsamate linnade hulka. Nikomeedias on sündinud ajaloolane Arrianos ning seal veetis oma viimased eluaastad Kartaago väejuht Hannibal. Nikomeedia oli Rooma riigi ajal suurlinn, millest sai 286. aastal (Diocletianuse valitsusperioodil) impeeriumi idaosa pealinn. Aastal 330 viis Constantinus Suur pealinna lähedalasuvasse Byzantiumi, mis nimetati tema järgi Konstantinoopoliks. Constantinus suri Nikomeedia lähedases villas aastal 337. Pärast pealinna staatuse kaotamist Nikomeedia siiski ei hääbunud, sest seda läbisid Konstantinoopolisse viivad tähtsad Aasia kaubateed.
Admir Mehmedi
Admir Mehmedi (sündinud 16. märtsil 1991 Gostivaris Makedoonias) on Šveitsi jalgpallur, ründaja. Alates 2022. aastast mängib ta Türgi kõrgliiga klubis Antalyaspor.
Debüüdi Šveitsi rahvuskoondises tegi Mehmedi 4. juunil 2011 mängus Inglismaa vastu.
Esimese värava lõi ta rahvuskoondises 26. mail 2012 mängus Saksamaa vastu, keda võideti 5:3 – Šveits polnud Saksamaad võitnud alates 1956. aastast.
2014. aasta maailmameistrivõistluste esimeses alagrupimängus lõi ta värava Ecuadori vastu.
2016. aasta Euroopa meistrivõistluste teises alagrupimängus lõi ta värava Rumeenia vastu.
Tema viimaseks suurturniiriks jäid 2021. aasta Euroopa meistrivõistlused. 2021. aasta juulis teatas ta koondisekarjääri lõpetamisest.
2012. aasta suveolümpiamängude jalgpalliturniiril kuulus ta Šveitsi olümpiakoondisse.
Arvi Altmäe
pisi|Arvi Altmäe, 1999 ([[Jaan Künnapi foto)]] pisi|Arvi Altmäe esinemas [[Eesti Rahvusraamatukogus Maaema messil 6. oktoobril 2012 Eesti Kodukaunistamise Ühenduse juhatuse esimehena]] Arvi Altmäe (sündinud 22. juulil 1942) on eesti endine kõrgkoolijuht.
Aastatel 1967–1973 õppis Altmäe Eesti NSV Riiklikus Kunstiinstituudis, mille lõpetas kiitusega arhitektuuri erialal. 1997–1999 õppis ta Tallinna Tehnikaülikoolis ja lõpetas haldusjuhtimise erialal magistrikraadiga.
2004. aastal kaitses ta doktoriväitekirja sotsiaalteadustes akadeemias Nord (doktoritöö "Kvaliteedi tagamise rakendamine Eesti rakenduskõrghariduses"; juhendaja Ene Grauberg ) ning 2009. aastal sai doktorikraadi kasvatusteadustes Tampere Ülikoolis. Kaitstud väitekiri: "Koulutuksen laatu Viron tekniikan alan ammattikorkeakouluissa" ("Hariduse kvaliteet Eesti rakenduskõrgkoolides").
Nõmme turg
thumb|Peasissekäik oktoobris 2009 Nõmme turg on turg Tallinnas Nõmme linnaosas Nõmme asumis aadressil Turu plats 8.
Arvi Altmäe
Aastatel 1983–1992 oli Altmäe Tallinna Ehitus- ja Mehaanikatehnikumi direktor. Pärast selle ümberkujundamist kõrgkooliks oli Tallinna Kõrgema Tehnikakooli (1992–1999) ja pärast viimase ümbernimetamist Tallinna Tehnikakõrgkooli (1999–2010) rektor.
Ta on olnud rakenduskõrgkoolide rektorite nõukogu esimees ning Vabariigi Presidendi Akadeemilise Nõukogu liige.
Nõmme turg
Nõmme turu juures on ühissõidukipeatus Nõmme, kus peatuvad bussid 10, 27, 23, 33 ja 36.
Arvi Altmäe
Ta on Isamaa ja Res Publica Liidu liige ning MTÜ Eesti Kodukaunistamise Ühenduse juhatuse esimees.
Nõmme turg
Kuni 1959. aastani asus turu juures Liiva–Vääna kitsarööpmelisel raudteel peatus Nõmme-Turg.
Arvi Altmäe
27. veebruaril 2012 määras majandus- ja kommunikatsiooniminister Juhan Parts Altmäe EAS-i nõukogu liikmeks.
Nõmme turg
Nõmme turg koos turuhoonega renoveeriti 2009. aastal. 2010. aasta aprillis hävis turuhoone põlengus täielikult, kuid taastati väliselt esialgsel kujul ja avati uuesti sama aasta novembris.
Jonathan Dahlén
Jonathan Dahlén (sündinud 20. detsembril 1997 Östersundis) on Rootsi jäähokimängija, kes mängib Rootsi kõrgliigaklubis Timrå IK ründajana vasakäärel.
Timrå meeskonnas debüteeris ta hooajal 2014/15 Rootsi esiliigas. Klubi põhikoosseisu kuulus ta alates hooajast 2015/16, mil lõi Rootsi esiliigas 15 väravat ja andis 14 väravasöötu. Hooajal 2016/17 tõusis Dahlén Timrå resultatiivseimaks mängijaks (25+44).
2016. aastal valis Ottawa Senators ta NHL-i draft'is 42. valikuna. 2017. aasta veebruaris kaubeldi Dahlén Alex Burrowsi vastu Vancouver Canucksi. Hooaja 2017/18 lõpus debüteeris ta Canucksi tütarklubis Utica Comets American Hockey League'is. 2019. aasta veebruaris kaubeldi ta San Jose Sharksi. Ta mängis hooaja lõpuni AHL-is Sharksi tütarklubis San Jose Barracuda.
Aastatel 2019–2021 mängis Dahlén kaks hooaega taas Timrås. Hooajal 2019/20 oli ta Rootsi esiliigas suurim väravakütt (36 väravat) ja resultatiivsuselt teine mängija (36+41). Hooajal 2020/21 oli ta Rootsi esiliigas resultatiivseim mängija (25+46) ning aitas Timrål Rootsi kõrgliigas pääseda.
2021. aasta juunis sõlmis ta üheaastase lepingu San Jose Sharksiga. NHL-is debüteeris ta sama aasta 16. oktoobril mängus Winnipeg Jetsi vastu. Esimesed kaks väravat lõi ta liigas kolm päeva hiljem mängus Montreal Canadiensi vastu. Hooajal 2021/22 lõi Dahlén NHL-is kokku 12 väravat ja andis 10 väravasöötu.
2021. aasta augustis naasis Dahlén Timråsse, kellega sõlmis viieaastase lepingu.
Tema isa Ulf Dahlén on endine jäähokimängija, kes mängis NHL-is ligi 1000 mängu ja tuli 1998. aastal Rootsi koondisega maailmameistriks.
Pärnu Ingerisoomlaste Kultuuriselts
Pärnu Ingerisoomlaste Kultuuriselts on Eesti ingerisoomlaste organisatsioon.
Organisatsioon asutati 29. oktoobril 1998.
Organisatsiooni kontor asub Pärnus aadressil Lõuna tänav 18. Organisatsiooni juhatuse esimees on Hillar Talvik.
Organisatsioon on Pärnus toimuvate hõimupäevade korraldaja.
17. (Ungari) SS-Armeekorpus
XVII (ungari) Relvastatud SS-Armeekorpus (saksa XVII. Waffen-Armeekorps der SS) koondas endasse kõik Ungari Waffen-SS-üksused. Lahingutegevuses ta ei osalenud.
Koosnes
Asukoht
Organisatsioon
Juhatajad
Personal
SS-Flak Abt. 517 juhatajaid
Märgistus
Ajalugu
10. septembril 1944 sai Ferenc Szálasi teada kohtumistest Csatay ja Winkelmanni vahel SS-diviiside loomise asjus. Szálasi oli tol hetkel diviiside loomise vastu ja tegi teatavaks, et ta ei nõustu ühegi sõlmitava lepinguga.
10. oktoobril 1944 nimetati SS-Brigadeführer Jozsef Grassy väeosade ülemaks, millest hiljem sai 25. SS-relvagrenaderide diviis "Hunyadi" (ungari 1.). SS-Standartenführer Thomas Müller oli nominaalselt juhatajaks kuni diviis oli komplekteeritud.
15. oktoobril 1944 riigipöördega tõugati Ungari regent admiral Horthy võimult ja asendati Ungari natside juhi krahv Ferenc Szálasiga, kes võttis endale tiitli Ungari Rahva Juht.
20. oktoobril 1944 kirjutasid Ungari asesõjaminister Feketehalmy-Czeydner, SS-Peavalitsuse esindaja ning HSSPF (Kõrgem SS- ja Politseiülem) Ungaris Otto Winklemann alla lepingu Ungari SS-diviiside loomise asjus. Halvenev sõjaline olukord ja relvade puudumine pani SS-i vähendama loodavate diviiside arvu kahekümne asemel neljani.
23. oktoobril 1944 kohtus Ungari sõjaminister kindral Károly Beregly HSSPF (Kõrgem SS- ja Politseiülem) Ungaris Otto Winkelmanniga. Arutati mitme SS-diviisi loomist Ungari armee sõduritest ja ohvitseridest koos isikkoosseisuga, kes olid mittesõjaväelise taustaga. Vormiriietus ja varustus oleks tulnud Saksamaa poolt.
26. oktoober 1944 saavutati kokkulepe, milles sätestati Ungari SS-üksuste loomise tingimused.
Seoses teise Ungari SS-diviisi planeerimisega otsustasid SS-Peaamet ja Ungari sõjaministeerium detsembris 1944 luua nn Inspektoraadi diviisidele.